मेरे लिए अभिनय जौब नहीं, बल्कि एक इच्छा थी, जिसे बहन ने बल दिया और मैं इस क्षेत्र में चली आई. मैंने मास मीडिया में पढ़ाई पूरी करने के बाद कई जगहों पर अपनी पोर्टफोलियो भेजी और मुझे पहले तेलगू फिल्म में काम करने का मौका मिला, यहीं से मेरे अंदर प्रेरणा जगी और अब मैं इसी क्षेत्र में अच्छा काम करना चाहती हूं. मेरे कैरियर की सपोर्ट सिस्टम मेरी दीदी ही है, जिसने मुझे इस इंडस्ट्री की बारीकियों को समझाया है. दीदी कहती है कि जब भी कोई काम करने की इच्छा हो, तो उसे कर लेना चाहिए, ताकि बाद में अफसोस न हो. अगर वह गलत निकला तो उसे छोड़ आगे बढ़ जाना चाहिए.